Tájékoztató
a szociális tűzifa juttatásról
Tájékoztatóm a Tisztelt Győrvári Lakosokat, hogy Győrvár Község Önkormányzata a települési önkormányzatok szociális tüzelőanyag vásárlásához kapcsolódó kiegészítő támogatásra pályázatot adott be.

A belügyminiszter döntése alapján Győrvár Község Önkormányzata 62 köbméter szociális célú tűzifa vásárlására kapott támogatást.

A támogatási feltételekről az önkormányzat rendelet megalkotásával rendelkezett.
Az önkormányzat térítésmentesen tűzifát biztosít a szociálisan rászoruló személyeknek a rendelkezésre álló készlet erejéig. 

A szociális rászorultság vizsgálatakor előnyben kell részesíteni azon kérelmezőket, akik a szociális igazgatásról és szociális ellátásokról szóló 1993. évi III. törvény (továbbiakban Sztv.) valamint az e tárgykört szabályozó helyi önkormányzati rendelet alapján leginkább rászorultak az alábbi szempontok alapján:
a) aktív korúak ellátására jogosult
b) időskorúak járadékára jogosult
c) halmozottan hátrányos helyzetű gyermeket nevelő család
d) kiskorú gyermeket nevelők
e) egyedül élő időskorúak

Térítésmentesen szociális célú tűzifa adható az alábbi feltételek egyidejű fennállása esetén azon kérelmezőnek aki:
a)a szociális célú tűzifa igénylésére irányuló kérelmet határidőben benyújtja az önkormányzathoz
b) akinek a háztartásában együtt élő személyek egy főre jutó jövedelme nem haladja meg az öregségi nyugdíj mindenkori legkisebb összegének 300 %-át, (85.500.-Ft), egyszemélyes háztartás (egyedül élő) esetén az öregségi nyugdíj mindenkori legkisebb összegének 400 %-át ( 114.000.,-Ft) 
c) fatüzelésre alkalmas fűtőberendezéssel rendelkezik

A tűzifa támogatás ingatlanonként csak egy jogosultnak állapítható meg, egy fűtési idényben egy alkalommal, kizárólag természetbeni ellátás formájában. 

A szociális tűzifa támogatás megállapítása iránti eljárás kérelemre indul. 

A kérelem letölthető a www.gyorvarikozoshiv.hu honlapról. ( A honlapon belül Önkormányzatok/Győrvár/közérdekű adatok/pályázatok/hirdetmények menü alatt található) 
 Személyesen átvehető a Győrvári Közös Önkormányzati Hivatalban (9821. Győrvár, Balogh Ádám u. 85. ) ügyfélfogadási időben.

Ügyfélfogadás:
Hétfő-kedd 8.00-12.00 és 13.00-15.00
Szerda: az ügyfélfogadás szünetel
Csütörtök:8.00-12.00 és 13.00-15.00
Péntek: 8.00-11.00 óráig

A szociális tűzifa juttatás szabályairól szóló 11/2020.(X.31.) önkormányzati  rendelet elérhető: a www.gyorvarikozoshiv.hu honlapon Győrvár települést kiválasztva a rendeletek oldalon valamint a község hirdetőtábláin.

A kérelmeket 2020. november 10-ig lehet benyújtani a Győrvári Közös Önkormányzati Hivatalban. 

 A határidő elmulasztása jogvesztő.

A kérelmek elbírálását Győrvár Község Önkormányzat Képviselő-testülete a polgármester hatáskörébe ruházta át.

A szociális tűzifa juttatásért az önkormányzat ellenszolgáltatást nem kér.

A tűzifa átvételét a jogosult írásbeli átvételi elismervény aláírásával igazolja.

A tűzifa házhozszállításáról 2021. február 15-ig az önkormányzat térítésmentesen gondoskodik.

                                                                        Kaczor Zsolt Mihály sk
                                                                            polgármester
